Artsbegrebet

Det var tidligere en langsommelig proces at afgøre om der var tale om en ny art eller en geografisk variant. Man forsøgt at parre den ”nye” art med en videnskabelig beskrevet nærliggende art. Hvis de fik afkom sammen var der altså ikke tale om en ny art. Denne metode havde dog den svaghed, at to forskellige arter godt kan krydses i akvarier, men at det ikke behøver at foregå i naturen. Den teknologiske udvikling har gjort at det er muligt at undersøge arternes DNA og derigennem afgøre om der er tale om en selvstændig art eller ikke. Man benytter sig af en metode, der hedder **elektroforese**. Ved elektroforesen isoleres DNA' et kemisk, hvorefter den tilsæt­tes nogle kendte restriktions enzymer, disse går ind og klipper DNA 'et ved en bestemt ba­sesekvens. DNA' et bliver sat i en elektrofore­se, her vil de forskellige DNA stykker bevæge sig forskelligt, alt efter hvor mange basepar de enkelte stykker består af. For at teste to fisk skal der laves en del for­skellige test med forskellige restriktions enzy­mer, for at være sikker på om der er tale om en eller to arter. Hvis det er den samme art vil DNA' et være klippet i lige store stykker og vil bevæge sig lige langt, hvorimod DNA 'et ikke vil være klippet i lige store dele, hvis det er to forskellige arter og det vil samtidigt vise sig på be­vægelseslængden. Elektroforese er en forholdsvis ny metode til at bestemme DNA og dermed arter. Denne præcise måde har derfor været meget effektiv både for nye, men også for gamle arter. Meto­den har hjulpet til at afgøre nogle artspro­blemer, i nogle tilfælde har det endda vist sig, at det ikke kun var to forskellige arter, men to forskellige slægter. Det kan ikke betvivles at der findes en kæmpe artsdiversitet af cichlider i de østafrikanske søer. Men hvor stor den egentlig er på nuværende tidspunkt kan altså ikke afgøres. Søernes tilgængelighed og størrelse giver også problemer i bestemmelsen af artsantallet.
 * Artsbegrebet**